**Egnsteateraftaler**

Version 1-5-2024

**Vejledning og skabelon til brug for kommuners udarbejdelse af udkast til egnsteateraftaler**

Ifølge bekendtgørelse om egnsteatre udarbejder Slots- og Kulturstyrelsen retningslinjer vedrørende en egnsteateraftales indhold og bistår kommuner og teatre ved udarbejdelse af egnsteateraftaler. Udkast til en egnsteateraftale mellem én eller flere kommuner og et teater skal derfor følge nedenstående skabelon udarbejdet af Slots- og Kulturstyrelsen.

Skabelonen bidrager til at sikre, at aftaleudkastet lever op til alle krav om indhold, oplysninger, bilagsmateriale m.m.

Aftaleskabelonen fremgår af de følgende sider og er udarbejdet med udgangspunkt i bekendtgørelse om egnsteater (BEK nr. 1099 af 26/10/2019) – se <https://www.retsinformation.dk/Forms/R0710.aspx?id=210342>.

Aftaleudkastet skal vedlægges bilag med oplysninger om egnsteatrets driftsbudget, organisation, strategiplan, plan for kunstneriske aktiviteter og teatrets aftale vedr. leje af spillested samt øvrige lokalefaciliteter. Se koncept for bilag nederst i dette dokument.

Aftaleudkast inkl. bilag vedr. den kommende aftaleperiode 2025-2028. skal indsendes til Slots- og Kulturstyrelsen senest 1. april 2024.

I aftaleskabelonen er ikke-kursiveret tekst obligatorisk tekst, der skal være indeholdt i aftalen. Kursiveret tekst er forslag. Slots- og Kulturstyrelsens kommentarer i højre margen er indsat med henblik på vejledning og oplysning om egnsteaterordningen. Kommentarerne slettes inden aftaleudkastet fremsendes til styrelsen.

Hvis der i perioden frem til den forventede ikrafttræden af egnsteateraftalen forventes væsentlige ændringer i aftaleudkast (inkl. bilag), skal det oplyses ved fremsendelsen.

**Råd og vejledning**

Slots- og Kulturstyrelsen yder generelt råd og vejledning i perioden frem til en ny egnsteateraftale skal indsendes til styrelsen (deadline senest den 1. april året før en ny egnsteateraftale forventes at træde i kraft).

**Proces efter indsendelse**

Efter modtagelse af aftaleudkastet foretager Slots- og Kulturstyrelsen en teknisk gennemgang for at sikre, at materialet indeholder alle nødvendige oplysninger inden det forelægges for Statens Kunstfonds Projektstøtteudvalg for Scenekunst. I tilfælde af behov for præciseringer, yderligere oplysninger eller mangler retter styrelsen henvendelse til kommunen.

Forudsætningen for der kan ydes statsrefusion af kommunens/kommunernes driftsudgifter til et egnsteater er, at Statens Kunstfonds Projektstøtteudvalg for Scenekunst kan godkende egnsteatret som et professionelt producerende teater, og at egnsteateraftalen i øvrigt opfylder de krav der er fastlagt i egnsteaterbekendtgørelsen. Statens Kunstfonds Projektstøtteudvalg for Scenekunst afgørelse meddeles til kommunen senest 1. september.

**Den statslige refusionsprocent**

Den 1. maj 2024 udmelder Slots- og Kulturstyrelsen minimumsprocenten for statens refusion af kommunernes driftstilskud i 2025, 2026, 2027 og 2028. Slots- og Kulturstyrelsen udmelder den endelige refusionsprocent i januar det år den gælder.

Tidligere refusionsprocenter kan læses nederst på https://slks.dk/omraader/kulturinstitutioner/scenekunst-institutioner/egnsteatre/

**Anmodning om dispensation**

Bekendtgørelsen om egnsteater giver mulighed for, at Statens Kunstfonds Projektstøtteudvalg for Scenekunst kan træffe afgørelse om dispensation i forhold til kravet om:

* minimum 2 årlige produktioner,
* en husleje over 15 % af den samlede offentlige tilskud
* samt i forhold til at aktiviteter, som ikke ligger i umiddelbar tilknytning til egnsteatrets primære opgave.

Dispensation for ét eller flere af ovenstående forhold betyder, at der kan udløses statslig refusion af kommunale driftsudgifter til aktiviteten.

Anmodning om dispensation skal indsendes til Slots- og Kulturstyrelsen sammen med udkast til ny egnsteateraftale (inkl. bilag). Afgørelser om dispensationer træffes i forbindelse med Statens Kunstfonds Projektstøtteudvalg for Scenekunst behandling af udkast til aftale.

Udkast til ny egnsteateraftale skal jf. bekendtgørelsen indsendes til Slots- og Kulturstyrelsen senest 1. april året før det år aftalen forventes at træde i kraft. Det vil sige senest 1. april 2024 hvis aftalen forventes at træde i kraft i 2025. For udkast til ny aftale inkl. bilag og evt. anmodninger om dispensation som indsendes 1. april, kan der forventes en afgørelse senest 1. september.

I tilfælde af, at kommunen og teatret har behov for en afgørelse om dispensation tidligere end 1. september året før aftalen forventes at træde i kraft, er der mulighed for, at udkast til ny aftale inkl. bilag og anmodning om dispensation indsendes senest 1. januar året før aftalen forventes at træde i kraft. Her kan der forventes en afgørelse senest 1. juni.

Slots- og Kulturstyrelsen anbefaler, at der ved anmodning om dispensation indsendes to udgaver af udkastet til en egnsteateraftale – det ene udkast hvori der disponeres i forhold til en evt. godkendelse af dispensationsanmodningen, det andet hvori der disponeres med et evt. afslag på anmodningen om dispensation.

**Yderligere information** findes på følgende hjemmeside https://slks.dk/omraader/kulturinstitutioner/scenekunst-institutioner/egnsteatre/.

Her findes blandt andet information om hvilke aktiviteter, der kan godkendes til at udløse statslig refusion af det kommunale driftstilskud, sagsgang ved anmodning om dispensation m.m.

**For øvrig vejledning og information kontakt:**

Musik & Scenekunst, Slots- og Kulturstyrelsen. Telefon: 33 95 42 00. E-mail: musc@slks.dk

**Egnsteateraftale vedr. Teater XX**

**­­­­­­­­­­­­­­­­­­­­­­­­­­­**

**­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**1. Aftaleparter**

Teater XX (herefter kaldt teatret) og YY Kommune/-er (herefter kaldt kommunen/-erne)

**2. Aftaleperiode**

dd.mm.åååå – dd.mm.åååå

**3. Lovgrundlag**

Egnsteateraftalen er indgået i henhold til lov om scenekunst (jf. LBK nr. 1473 af 30/11/2023) og bekendtgørelse om egnsteatre (jf. BEK nr. 1099 af 26/10/2019).

**4. Aftalens formål og status**

Formålet med egnsteateraftalen er at fastlægge rammerne for styring af egnsteatervirksomheden og for dialogen mellem aftaleparterne om den fortsatte udvikling af teatrets virksomhed.

Aftalen skal tilvejebringe et langsigtet og aftalt grundlag for teatrets strategi og økonomi, som hviler på lovgrundlaget samt de politiske og økonomiske forudsætninger, der eksisterer på tidspunktet for aftalens indgåelse.

Aftalen er en gensidig tilkendegivelse om den ønskede fremtidige udvikling i teatrets aktiviteter og de vilkår, der politisk og økonomisk gives herfor.

Væsentlige ændringer af strategi, aktiviteter eller institutionens bevillingsmæssige grundlag kan give anledning til en genforhandling af aftalen mellem aftaleparterne. En eventuel genforhandling af aftalen giver ikke mulighed for en forhøjelse af grundlaget for den statslige refusion i aftaleperioden.

Gældende lovgivning og hjemmelskrav, budget- og bevillingsregler m.v. skal følges med mindre, der er tilvejebragt hjemmel til fravigelse.

Egnsteateraftalen er ikke en aftale i almindelig juridisk forstand.

**5. Egnsteatrets formål**

Teater XX er et professionelt producerende teater, hvis primære opgave er at producere minimum 2 nye scenekunstproduktioner årligt.

(OBS! Se også \*)

Teater XX udbyder scenekunstforestillinger hen over teatersæsonen.

Teater XX virksomhed er primært stationær i kommunen. Turnevirksomhed kan indgå i egnsteatrets virksomhed, men en del af virksomheden skal være stationær. Teatret kan endvidere indgå i samproduktioner med andre teatre.

Teater XX kan bidrage til at udvikle scenekunsten i lokalområde med aktiviteter, der ligger i umiddelbar tilknytning til teatrets primære opgave. (OBS! Se \*)

Teatrets faglige og kunstneriske niveau skal leve op til det generelle niveau hos landets øvrige egnsteatre.

Formål i øvrigt: [Tilføj her jf. teatrets vedtægter]

*\* (Vær i denne forbindelse opmærksom på hvilke aktiviteter, der er refusionsberettigede jf. bekendtgørelse om egnsteatre. Slots- og Kulturstyrelsen gør opmærksom på, at der er dispensationsmuligheder i forhold til kravet om minimum 2 årlige produktioner, en husleje over 15 % af den samlede offentlige tilskud samt i forhold til at aktiviteter, som ikke ligger i umiddelbar tilknytning til egnsteatrets primære opgave ligeledes kan udløse statsrefusion. Anmodning om dispensation skal indsendes til Slots- og Kulturstyrelsen sammen med udkast til ny aftale. Afgørelser om dispensationer træffes i forbindelse med udvalgets behandling af udkast til ny egnsteateraftale.*

**6. Strategi og delmål**

*Teatret har som overordnet strategi for aftaleperioden dd.mm.åå – dd.mm.åå at konsolidere og udvikle teatret som institution i kommunen/-erne i forlængelse af teatrets interne organisation og teatrets placering i feltet af professionelle egnsteatre i Danmark.*

Konkret aftalte delmål: Skal tilføjes

**7. Lokaler og husleje**

Teatret har hjemsted (tilføj adresse). *Teatrets faste spillested er (tilføj det faste spillesteds navn og adresse, hvis det afviger fra teatrets navn og/eller adresse).*

Lejemålet omfatter lokaler til *administration, prøvesal, værksteder, depoter, foyer, teatersal mv.* For hele lejemålet svarer teatret en årlig leje på (Tilføj kronebeløb niveau 20åå).

*[Vær opmærksom på, at i tilfælde af dispensation fra Statens Kunstfond til en husleje højere end 15 % af det samlede offentlige tilskud, skal der i aftalen redegøres for, hvordan huslejeandelen over 15 % finansieres.]*

**8. Økonomi**

Driften finansieres af teatrets egne indtægter og af driftstilskud fra kommunen/-erne.

Eventuelle kommunale tilskud ud over det aftalte driftstilskud kan ikke udløse statsrefusion.

Det kommunale driftstilskud udbetales halvårligt *(eller kvartalsvist*) forud ved overførsel til teatrets NemKonto.

Teatrets kommunale driftstilskud til hvert af tilskudsårene udgør i årets tal følgende beløb:

|  |  |  |  |  |  |
| --- | --- | --- | --- | --- | --- |
|  | **2025** | **2026** | **2027** | **2028** |  |
|  | Kr. | Kr. | Kr. | Kr. |  |
| Kommune 1 | x | x | x | x |  |
| Evt. kommune 2 | x | x | x | x |  |
| Evt. kommune 3 | x | x | x | x |  |
| I alt | x  | x | x | x |  |

*[\*\*Teater XX modtager endvidere et særligt statsligt tilskud fra Slots- og Kulturstyrelsen. Slots- og Kulturstyrelsens beregning af det årlige særlige statslige tilskud til Teater XX tager udgangspunkt i amtsbevillingen fra 2006. Amtets bevilling til xx-teater udgjorde i 2006 yy kr. Det årlige statslige tilskud til teatret fremkommer ved en forholdsvis fordeling af rammen afsat på de årlige finanslove. Det faktiske tilskud udmeldes, når den årlige finanslov er vedtaget. Tilskuddet udbetales til teateret i kvartalsvise rater forud.]*

**9. Vedtægter**

Teatret er organiseret som en *(selvejende institution, fond, forening?)* i henhold til vedtægterne. Vedtægterne skal godkendes af teatrets bestyrelse og af kommunen/-erne.

**10. Ledelse og organisation**

Teatrets bestyrelse ansætter og afskediger teaterledelsen.

Kommunens/-ernes kontakt til teatret er *(indsæt: forvaltning el. lign.)*

Der må ikke uden Kulturministerens godkendelse gøres indskrænkninger i teaterledelsens ret til frit og uafhængigt at træffe bestemmelser om repertoire, engagement og øvrige kunstneriske spørgsmål, jf. § 31, stk. 2 i lov om scenekunst.

**11. Budget, aktivitetsplan, årsregnskab, årsberetning og tilsyn**

Teatrets budget- og regnskabsår går fra dd.mm. til dd.mm *[eller: følger kalenderåret].*

Teatret udarbejder årligt et budget og en aktivitetsplan.

Budget og aktivitetsplan skal tjene som informationsmateriale og styringsgrundlag såvel internt som i forhold til kommunen/-erne samt andre tilskudsgivere og samarbejdspartnere.

Budget og aktivitetsplan for den kommende teatersæson [eller: kalenderår] fremsendes hvert år til orientering til kommunen/-erne efter godkendelse i teatrets bestyrelse senest den (indsæt dd.mm.).

Budgettet skal på en overskuelig måde redegøre for forventede indtægter og udgifter, antal forestillinger, publikumsforventninger, ansættelser mv.

Aktivitetsplanen skal understøtte teatrets formål og udmønte teatrets virksomhed i operationelle, kvalitative og kvantitative mål, herunder med beskrivelse af aktuelle aktiviteter, planer, perspektiver og visioner.

Revideret regnskab, revisionsprotokollat og ledelsesberetning for det afsluttede regnskabsår fremsendes senest den dd.mm. til godkendelse i kommunen/-erne efter godkendelse i bestyrelsen. Kommunen/-erne indsender det af kommunen/-erne skriftligt godkendte regnskab til Slots- og Kulturstyrelsen senest fem måneder efter regnskabsårets afslutning.

Årsregnskabet skal:

* følge den til enhver tid gældende kommunale regnskabsinstruks,
* revideres af en registreret eller statsautoriseret revisor,
* på en overskuelig og retvisende måde belyse teatrets drift og status,
* udarbejdes i overensstemmelse med god offentlig revisionsskik, og
* opstilles således, at der er direkte sammenlignelighed mellem budget og regnskab,

I forbindelse med revisionen af årsregnskabet skal revisor påse, at teatrets udgifter til husleje overholder bestemmelserne i den til enhver tid gældende egnsteaterbekendtgørelse – samt indhente en redegørelse fra teatret om hvordan huslejen er finansieret, hvis den overstiger 15 % af det samlede offentlige driftstilskud.

Ledelsesberetningen skal indeholde en beskrivelse af årets aktiviteter med udgangspunkt i aktivitetsplanen for samme periode. Det skal af beretningen fremgå, på hvilken måde og i hvilket omfang de opstillede mål er opfyldt. Beretningen skal tillige indeholde økonomiske nøgletal samt opgørelse over antal forestillinger, arrangementer, besøgende mv. Opstillingen skal følge skabelon udarbejdet af Slots- og Kulturstyrelsen (skabelonen hentes på [https://slks.dk/omraader/kulturinstitutioner/scenekunst-institutioner/egnsteatre/](http://kum.dk/index.php?id=42878).%20%20)

Teater XXer underlagt tilsyn fra x-kommune, som er den offentlige hovedtilskudsyder.

**12. Åbenhed og gennemsigtighed**

Teater XX kommunikerer åbent om sin virksomhed som egnsteater. Det sker blandt andet ved at egnsteateraftale, vedtægter, årsrapporter, aktivitetsplan, oplysninger om bestyrelse og daglig ledelse, evt. evaluering m.v. er tilgængeligt på teatrets hjemmeside.

**13. Aftaleændring, genforhandling og ophør**

Denne aftale gælder for hele aftaleperioden, dog med forbehold for konkrete forhold, som aftaleparterne ikke har indflydelse på, herunder f.eks. ændringer i lovgivningen eller påbud fra andre offentlige myndigheder.

Egnsteateraftalen udløber den 31. december 2028, hvorefter aftaleparterne er frit stillet. Det er dog aftalt, at der i (indsæt dd.mm.åå eller foråret/efteråret åå) optages forhandling mellem parterne om en eventuel forlængelse af aftalen med henblik på, at forhandlingerne herom skal afsluttes senest dd.mm.åå. Slots- og Kulturstyrelsen skal have udkast til forlængelse af aftalen i hænde senest den 1. april 2028.

I tilfælde af aftalens ophør skal evt. overskud anvendes i henhold til vedtægterne.

**14. Evaluering**

I tilfælde af at Statens Kunstfond, jf. § 19 i bekendtgørelse om egnsteatre, beslutter at iværksætte en evaluering af Teater XX, skal teatret og kommunen indgå i dialog med den eksterne evaluator udpeget af Statens Kunstfond. Evalueringen finansieres af Statens Kunstfond.

Dato og underskrift

For Teater XX for kommunen/-erne

xx yy

**Bilag**

Udkast til egnsteateraftalen skal være vedlagt følgende bilagsmateriale vedrørende:

**1. Teatrets driftsbudget**

* 1.a. Vedlæg estimeret grundbudget for ét år (se nedenstående skabelon til bilag 1)
* 1b. Oplys link til hjemmeside hvor teatrets årsrapporter kan læses

**2. Teatrets organisation**

* 2a: Beskriv teatrets nuværende organisation, evt. som et organisationsdiagram eller med udgangspunkt i eksisterende præsentationer af organisationen (evt. fra teatrets hjemmeside). Inkluder i beskrivelsen en kort oplistning af bestyrelsesmedlemmer (faglig baggrund, hvem er de udpeget af) samt kernemedarbejdere (faste medarbejdere og evt. i begrænset omfang løst tilknyttede kunstnerisk personale, som teatret arbejder regelmæssigt sammen med) (maks. 2 A4-sider)
* 2b: Vedlæg teatrets vedtægter (gældende vedtægter godkendt af bestyrelse og kommune)

**3. Teatrets strategiplan i aftaleperioden**

* Indsend teatrets strategi som dækker aftaleperioden. Indsend enten eksisterende strategi eller skriv maks. 2 A4-sider om strategien i aftaleperioden.
Strategiplanen kan indeholde temaer som:

Vision og mission
Teatrets forhold til omverden
Kunstnerisk profil
Målgruppe m.m.

**4. Teatrets plan for kunstneriske aktiviteter**

* Indsend maks. 2 A4-sider. Udgangspunktet er planerne, som de ligger på nuværende tidspunkt. Det forventes ikke, at der ligger konkrete planer for hele perioden. Planen kan indeholde oplysninger som:

Konkrete kunstneriske produktioner i den/de første sæsoner (teatrets primære opgave), herunder hvilke kunstnere, der planlægges tilknyttet, målgruppefokus, genrefokus o. lign

Forventede øvrige aktiviteter i tæt tilknytning til teatrets primære opgave. Det kunne være formidlingsaktiviteter, workshops med børn og unge, Outreach-projekter, lokale samarbejder, præsentation af gæstespil m.m.

**5. Teatrets fysiske rammer**

* Vedlæg dokumentation for teatrets huslejeudgifter (underskrevet lejeaftale eller lign. dokumentation)

**6. Evt. anmodning om dispensation**

* Hvis der anmodes om dispensation i forhold kravet om minimum 2 årlige produktioner, en husleje over 15 % af den samlede offentlige tilskud eller i forhold til at aktiviteter, som ikke ligger i umiddelbar tilknytning til egnsteatrets primære opgave, skal der indsendes begrundet ansøgning.

**Skabelon til bilag 1**

**Estimeret grundbudget for ét år**

**Indtægter**

|  |  |
| --- | --- |
|  | **Kr.** |
| **Egenomsætning i alt** | **x** |
| *Salg af forestillinger/produktioner* | x  |
| *Entreindtægter* | x  |
| *Indtægt på øvrige aktiviteter*  | x  |
| *Kommunale tilskud (excl. kommunalt driftstilskud, som opføres nedenstående\*)* | x  |
| *Statslige tilskud (excl. særligt statsligt driftstilskud, som opføres nedenstående\*\*)* | x |
| *Private sponsorer, fonde o. lign.* | x  |
| **Offentlige driftstilskud i alt** | **x** |
| *\* Kommunalt driftstilskud (jf. egnsteateraftale)* | x  |
| *\*\*Særligt statsligt tilskud (det tidl. amtstilskud)* | x  |
| **Omsætning i alt** | **x** |
|  |  |  |
| **Udgifter** |
|  | **Kr.** |
| *Husleje* | x  |
| *Produktion* | x  |
| *Turnéomkostninger* | x  |
| *Løn (faste og eksterne)* | x  |
| *Øvrige omkostninger* | x  |
| **Omkostninger i alt** | **x** |
| **Resultat** | **x** |

**Evt. bemærkninger til estimeret grundbudget:**